Rikunarita-ORG/Wikinium huggingface dataset:
# பூ (திரைப்படம்)

| *பூ* |
| --- |
|  |
| இயக்கம் | சசி |
| தயாரிப்பு | மோசர்பேர் |
| இசை | எஸ். எஸ். குமரன் |
| நடிப்பு | ஸ்ரீகாந்த் பார்வதி மேனன் |
| வெளியீடு | 2008 |
| நாடு |  இந்தியா |
| மொழி | தமிழ் |

**பூ**, 2008 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தினில் முக்கிய வேடத்தில் சிறிகாந்த், பார்வதி மேனன் ஆகியோர் நடித்துள்ளனர். '**வெயிலோடு போய்'** எனும் ச. தமிழ்ச்செல்வனின் சிறுகதையினைத் தழுவி திரைப்படமாக்கப் பட்டுள்ளது. இத்திரைப்படத்திற்கு எஸ். எஸ். குமரன் இசையமைத்திருந்தார்.

## கதை

**எச்சரிக்கை**: கதை அல்லது கதையின் முடிவு பின் வரும் பத்தியில் உள்ளது
## கதாப்பாத்திரங்கள்

| நடிகர் | கதாபாத்திரம் |
| --- | --- |
| சிறீகாந்த் | தங்கராசு |
| பார்வதி மேனன் | மாரி |
| இன்பநிலா | சீனி |
| பூ ராமு |  |

## பாடல்

இப்படம் ஆறு பாடல்களைக் கொண்டுள்ளது.

| இல. | பாடல் | பாடியவர்கள் | நேரம் (நிமி:விநா) | வரிகள் | குறிப்பு |
| --- | --- | --- | --- | --- | --- |
| 1 | சூ சூ மாரி | மிருதுளா, ஸ்ரீமதி, பார்த்தசாரதி | 05:25 | நா. முத்துக்குமார் | பார்வதியின் இளமைக் காலங்களைக் காட்டுகிறது. |
| 2 | மாமன் எங்கிருக்கான் | ஹரிணி, திப்பு, கார்த்திக், மாஸ்டர் ரோஹித் | 05:15 | நா. முத்துக்குமார் | ஸ்ரீ காந்தையும், பார்வதியையும் நாட்டுப்புற பாடலில் ராஜபாளையத்தில் காட்டுகிறது. |
| 3 | ஆவாரம் பூ | சின்மயி | 05:00 | நா. முத்துக்குமார் | இப்பாடல் பார்வதி ஸ்ரீ காந்திற்கு காதல் கடிதம் ஒன்று எழுதுவதைக் காட்டுகிறது. |
| 4 | தீனா | சங்கர் மகாதேவன், ஹேமாம்பிகா | 05:24 | நா. முத்துக்குமார் |  |
| 5 | சிவகாசி ரதியே | பெரிய கறுப்ப தேவர் | 05:29 | எஸ்.ஞானக்கரவேல் |  |
| 6 | பாச மழை | எஸ்.எஸ். குமரன் | 05:34 | எஸ்.ஞானக்கரவேல் |  |

## விமர்சனம்

ஆனந்த விகடன் வார இதழில் வந்த விமர்சனத்தில் "காந்த் கஷ்டப்பட்டு, பார்வதி அழுது என பூவை இழுத்துத் தொடுத்திருக்கிறார்கள்... நல்ல இலக்கியத்தைத் தரமான, சுவாரஸ்யமான சினிமாவாக்க முடியும் எனக் காட்டியவிதத்துக்கு ஒரு பூங்கொத்து!" என்று எழுதி 44/100 மதிப்பெண்களை வழங்கினர்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *பூ*
# ராஜாதி ராஜா (2009 திரைப்படம்)

| *ராஜாதி ராஜா* |
| --- |
| இயக்கம் | சக்தி சிதம்பரம் |
| தயாரிப்பு | ராதா சக்தி சிதம்பரம் |
| கதை | சக்தி சிதம்பரம் |
| இசை | **பாடல்கள்** கருணாஸ் **பின்னணி இசை** பவுல் ஜேக்கப் |
| நடிப்பு | ராகவா லாரன்ஸ் காம்னா ஜெத்மலானி மும்தாஜ் மீனாட்சி ஸ்னிக்தா அகொல்கர் கருணாஸ் |
| ஒளிப்பதிவு | சுரேஷ் தேவன் |
| படத்தொகுப்பு | வி. ஜெய் சங்கர் |
| கலையகம் | சினிமா பாரடைஸ் |
| விநியோகம் | சினிமா பாரடைஸ் |
| வெளியீடு | 15 மே 2009 (2009-05-15) |
| நாடு | இந்தியா |
| மொழி | தமிழ் |

**ராஜாதி ராஜா** 2009 ஆம் ஆண்டு ராகவா லாரன்ஸ், மீனாட்சி மற்றும் மும்தாஜ் நடிப்பில், சக்தி சிதம்பரம் இயக்கத்தில், பாடல்களுக்கான இசையைக் கருணாஸும் பின்னணி இசைக்கோர்ப்பை பவுல் ஜேக்கப்பும் அமைத்து வெளியான தமிழ் திரைப்படம்.

## கதைச்சுருக்கம்

குற்றாலத்தில் வசிக்கும் ராஜா (ராகவா லாரன்ஸ்) மூன்று லட்சியங்களைக் கொண்டவன். அவனது தந்தைக்குத் தவறான சிகிச்சையளிக்கும் மருத்துவரால் அவர் உடல்நிலை மேலும் பாதிக்கப்படுகிறது. தனக்கு நீதி வேண்டி நீதிமன்றத்தில் வழக்கு தொடுக்கிறார். காவலர்கள் மற்றும் வழக்கறிஞர்கள் சூழ்ச்சியால் அவருடைய வழக்கு தோல்வியடைகிறது. அவர் மரணத்திற்கு முன் ராஜாவிடம் அவனது மூன்று சகோதரர்களையும் முறையே காவலர், மருத்துவர் மற்றும் வழக்கறிஞராக உருவாக்க வேண்டும் என்றும், அதற்காக ராஜா படிக்காமல் வேலைக்குச்சென்று அவர்களை நன்றாக படிக்க வைக்க வேண்டுமென்றும் சத்தியம் பெற்று இறக்கிறார். தன் தந்தைக்கு செய்துகொடுத்த சத்தியத்தைக் காப்பாற்றவும், தன் சகோதரர்கள் படிப்புக்காகவும் தன் வாழ்கையைத் தியாகம் செய்கிறான் ராஜா. அவர்களும் படித்து மருத்துவர், காவலர் மற்றும் வழக்கறிஞராக உயர்கின்றனர்.

ரவுடியான சைலு (மும்தாஜ்) அமைச்சராகிறாள். அவளுக்கு ராஜாவின் சகோதர்கள் உறுதுணையாக இருக்கின்றனர். இதையறிந்து ஆத்திரப்படும் ராஜா, அவர்களைத் திருந்திவாழக் கோருகிறான். நன்றியற்ற அவனது சகோதரர்கள் மூவரும் அவனை உதாசீனப்படுத்துகிறார்கள். அவர்களுக்கும் சைலுவுக்கும் தகுந்த பாடம் கற்பிக்க முடிவுசெய்கிறான் ராஜா. இறுதியில் ராஜா தன் நோக்கத்தை நிறைவேற்றினானா? என்பது மீதிக்கதை.

## நடிகர்கள்

* ராகவா லாரன்ஸ் - ராஜா
* கருணாஸ் - கிருஷ்ணமூர்த்தி
* மீனாட்சி
* ஸ்னிக்தா அகொல்கர்
* காம்னா ஜெத்மலானி
* மும்தாஜ் - சைலஜா
* நீலிமா ராணி - ராஜாவின் சகோதரி
* பரவை முனியம்மா
* பிரேம் சாய்
* மயில்சாமி
* போஸ் வெங்கட்
* யுகேந்திரன்

## தயாரிப்பு

இப்படத்தில் நமிதா நடிப்பதாக இருந்த கதாபாத்திரத்தில் காம்னா ஜெத்மலானி நடித்தார்.

## இசை

படத்தின் பாடல்களுக்கு இசையமைத்தவர் கருணாஸ். படத்தின் பின்னணி இசைக்கோர்ப்பை செய்தவர் இலங்கையைச் சேர்ந்த இசையமைப்பாளரான பவுல் ஜேக்கப்.

* கந்தா கடம்பா கதிரேசா
* எலந்தப்பழம் (வேறு இசைக்கோர்வை)
* யாரோ ஒருத்தி
* கத்திரிக்கா
* ஆண்டிப்பட்டி அரசம்பட்டி

## சர்ச்சை

சுஹாசினி - சக்தி சிதம்பரம் சர்ச்சை: ஜெயா தொலைக்காட்சியில் ஒளிபரப்பான திரை விமர்சனம் நிகழ்ச்சியில் சுஹாசினி "ராஜாதி ராஜா" திரைப்படத்திற்கு செய்த விமர்சனத்திற்காக அவர் மீது வழக்கு தொடுப்பதாகக் இயக்குநர் சக்தி சிதம்பரம் கூறியுள்ளார்.

## மேற்கோள்கள்

## வெளி இணைப்புகள்

* ராஜாதி ராஜா
# காசேதான் கடவுளடா (2011 திரைப்படம்)

| *காசேதான் கடவுளடா* |
| --- |
|  |
| இயக்கம் | திருமலை |
| தயாரிப்பு | ஜமால் சயத், இப்ராகிம், ஜெ. ராஜா முகமது |
| இசை | கருணாஸ் |
| நடிப்பு | * சரண்
* காம்னா
 |
| ஒளிப்பதிவு | சேவிலோராஜா |
| வெளியீடு | செப்டம்பர் 9, 2011 (2011-09-09) |
| நாடு | இந்தியா |
| மொழி | தமிழ் |

**காசேதான் கடவுளடா** 2011 இல் வெளிவந்த தமிழ்த் திரைப்படம். சரண் நடித்த இப்படத்தை திருமலை இயக்கினார். கருணாஸ் இத்திரைப்படத்திற்கு இசை அமைத்திருந்தார்.

## மேற்கோள்கள்

## வெளி இணைப்புகள்
# மான் கராத்தே

| *மான் கராத்தே* |
| --- |
|  |
| இயக்கம் | திருக்குமரன் |
| தயாரிப்பு | பி. மதன் |
| திரைக்கதை | திருக்குமரன் |
| இசை | அனிருத் ரவிச்சந்திரன் |
| நடிப்பு | சிவகார்த்திகேயன் ஹன்சிகா மோட்வானி சூரி வம்சி கிருஷ்ணா சதீஸ் |
| ஒளிப்பதிவு | சுகுமார் |
| படத்தொகுப்பு | அஸ்வின் |
| கலையகம் | எஸ்கேப் ஆர்ட்டிஸ்ட்ஸ் மோஷன் பிக்சர்ஸ் |
| வெளியீடு | 4 ஏப்ரல் 2014 (2014-04-04) |
| நாடு | இந்தியா |
| மொழி | தமிழ் |

மான் கராத்தே 2014 ஆம் ஆண்டு ஏப்ரல் மாதம் 4ஆம் நாள் வெளிவந்த இந்தியத் தமிழ்த் திரைப்படமகும். இத்திரைப்படத்தை இயக்குநர் **திருக்குமரன்** இயக்க சிவகார்த்திகேயன், ஹன்சிகா மோட்வானி, சூரி, வம்சி கிருஷ்ணா, சதீஸ் எனப் பலர் நடித்திரிந்தனர். இந்தத் திரைப்படத்திற்கு அனிருத் ரவிச்சந்திரன் இசை அமைத்தார். இந்தத் திரைப்படம் ஏப்ரல் 4, 2014 அன்று வெளியானது.

## கதைச் சுருக்கம்

தனது நண்பர்களுடன் மலைப்பிரதேசத்திற்கு சந்தோசமாக சுற்றுலாப்பயணம் போகிறார் சதீஷ். போன இடத்தில் சக்தி வாய்ந்த சித்தர் ஒருவர் அவர்கள் கண்களுக்குத் தட்டுப்பட, விளையாட்டாக அவரிடம் வரம் கேட்கிறார்கள். அவர்களில் யாராவது ஒருவருக்கு வரம் தருவதாக சித்தர் ஒப்புக்கொள்ள, ‘ஆயுத பூஜை’க்கு மறுநாள் தினத்தந்தி பேப்பர் வேணும் என சதீஷ் சித்தரை சீண்டிப் பார்க்கிறார். ஆனால் தனது மந்திர சக்தியால் உண்மையிலேயே பேப்பரை கையில் கொடுத்துவிட்டு மறைந்து போகிறார் சித்தர்.

அப்படி என்னதான் இருக்கிறது அந்த பேப்பரில் என ஆவலாக புரட்டிப் பார்க்க, பாக்ஸிங்கில் இரண்டு கோடி ரூபாய் ஜெயிக்கும் பீட்டர் என்பவர், அதற்குக் காரணம் என சதீஷையும், அவரின் நண்பர்களின் பெயர்களையும் பேட்டியில் குறிப்பிட்டிருப்பது அந்தப் பேப்பரில் இருக்கிறது. ஆரம்பத்தில் இந்தச் செய்தியை நம்பாத அவர்கள், அந்தப் பேப்பரில் இருக்கும் விஷயங்கள் ஒவ்வொன்றாக நடக்கத் தொடங்க, இரண்டு கோடி பணத்திற்கு ஆசைப்பட்டு பீட்டரைத் தேடிப் போகிறார்கள். அந்த பீட்டர் வேறு யாருமல்ல சிவகார்த்திகேயன்தான். பாக்ஸிங் என்றால் என்னவென்றே தெரியாத சிவகார்த்திகேயனை நம்பி, அவரை பாக்ஸராக்கும் முயற்சியில் ஈடுபடுகிறார்கள் சதீஷ் அன் கோ. எப்படியும் ஹீரோதான் ஜெயிக்கப் போகிறார் என்பது தெரியும். ஆனால், அவரை எப்படி ஜெயிக்க வைக்கிறார்கள்? என்பதுதான் கதை.

## நடிகர்கள்

* சிவகார்த்திகேயன் - தாமஸ் பீட்டர் (மான் கராத்தே பீட்டர்)
* ஹன்சிகா மோட்வானி - யாழினி
* வம்சி கிருஷ்ணா - தாமஸ் பீட்டர் (கில்லர் பீட்டர்)
* சதீஸ் - சான்டி
* சூரி - டைகர் டைசன்
* அனிருத் ரவிச்சந்திரன் (சிறப்புத் தோற்றம்)

## இசை மற்றும் பாடல்கள்

|  |  |  |  |  |  |
| --- | --- | --- | --- | --- | --- |
| # | பாடல் | வரிகள் | Singer(s) | நீளம் |  |
| 1. | "மாஞ்சா"   | மதன் கார்க்கி | அனிருத் ரவிச்சந்திரன் | 4:44 |
| 2. | "டார்லிங் டம்பக்கு"   | யுகபாரதி | பென்னி தயாள், சுனிதி சௌஹான் | 4:10 |
| 3. | "உன் விழிகளில்"   | ஆர். டி. ராஜா | அனிருத் ரவிச்சந்திரன், சுருதி ஹாசன் | 4:04 |
| 4. | "ராயபுரம் பீட்டரு"   | ஆர். டி. ராஜா | சிவகார்த்திகேயன், பரவை முனியம்மா | 3:37 |
| 5. | "ஓப்பன் த டாஸ்மாக்"   | கானா பாலா | தேவா, அனிருத் ரவிச்சந்திரன் | 4:06 |
| 6. | "டார்லிங் டம்பக்கு"   | யுகபாரதி | நிவாஸ், கல்பனா | 4:11 |
| **மொத்த நீளம்:** | **24:52** |  |

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *மான் கராத்தே*
* மான் கராத்தே விமர்சனம்
# தலைநகரம் (திரைப்படம்)

| *தலைநகரம்* |
| --- |
| இயக்கம் | சுராஜ் |
| தயாரிப்பு | ரவிச்சந்திரன் |
| கதை | சுராஜ் |
| மூலக்கதை | *அபிமன்யு (மலையாளத் திரைப்படம்)* படைத்தவர் பிரியதர்சன் |
| இசை | டி. இமான் |
| நடிப்பு | சுந்தர் சி. ஜோதிமயி வடிவேலு பிரகாஷ் ராஜ் போஸ் வெங்கட் |
| ஒளிப்பதிவு | கே. எஸ். செல்வராஜ் |
| படத்தொகுப்பு | மு. காசி விஸ்வநாதன் |
| கலையகம் | ஆஸ்கார் பிலிம் பிரைவேட் லிமிடெட் |
| விநியோகம் | ஆஸ்கார் பிலிம் பிரைவேட் லிமிடெட் |
| வெளியீடு | 19 மே 2006 |
| ஓட்டம் | 156 நிமிடங்கள் |
| நாடு | இந்தியா |
| மொழி | தமிழ் |

**தலைநகரம்** 2006 ஆம் ஆண்டு சுந்தர் சி., ஜோதிமயி மற்றும் வடிவேலு நடிப்பில், சுராஜ் இயக்கத்தில், டி. இமான் இசையில் வெளியான தமிழ் திரைப்படம். இது வணிகரீதியில் வெற்றி பெற்ற திரைப்படம். இப்படம் பிரியதர்சன் இயக்கத்தில் மோகன்லால் நடிப்பில் மலையாளத்தில் வெளியான அபிமன்யுவின் மறுஆக்கம் ஆகும். இத்திரைப்படம் கன்னடத்தில் *தேவ்ரு* என்று மறுஆக்கம் செய்யப்பட்டது.

## கதைச்சுருக்கம்

சென்னையில் தாதாவான காசிம் பாய் (ஜூடோ கே. கே. ரத்னம்) மற்றும் ரவுடி ரைட் என்ற சுப்ரமணியன் (சுந்தர் சி.) இருவருக்கும் நடக்கும் பிரச்னையில் ரைட்டின் நண்பன் பாலு (போஸ் வெங்கட்) கொல்லப்படுகிறான். இதனால் வன்முறையைக் கைவிட்டு ஒழுங்காக வாழ முடிவெடுக்கிறான் ரைட். அவனைக் காதலிப்பவள் திவ்யா (ஜோதிமயி). தன் ஊரிலிருந்து நடிகை திரிசாவைத் திருமணம் செய்யும் லட்சியத்தோடு சென்னை வரும் நாய் சேகர் (வடிவேலு) திவ்யாவைக் காதலிப்பதாக சொல்லி அவர்களுடன் தங்குகிறான். புதிதாக பணிமாற்றம் பெற்றுவரும் காவல் ஆய்வாளர் (பிரகாஷ் ராஜ்) திருந்தி வாழும் ரைட்டை மீண்டும் ரவுடியாக மாற்ற முயல்கிறார். ரைட் மீண்டும் ரவுடியாக மாறினானா? காசிம் பாய் - ரைட் மோதல் என்னவானது? என்பது மீதிக்கதை.

## நடிகர்கள்

* சுந்தர் சி. - சுப்ரமணியன் (ரைட்)
* ஜோதிமயி - திவ்யா
* வடிவேலு - நாய் சேகர்
* பிரகாஷ் ராஜ் - காவல் ஆய்வாளர்
* போஸ் வெங்கட் - பாலு
* ஜூடோ கே. கே. ரத்னம் - காசிம் பாய்
* கே. எஸ். ரவிக்குமார் - காவல் அதிகாரி
* மயில்சாமி
* மனோபாலா
* டெல்லி கணேஷ்
* சோனியா
* புவனேஸ்வரி
* சசிகுமார்
* பெசன்ட் ரவி
* இமான் அண்ணாச்சி
* விச்சு விஸ்வநாத்

## பட வசூல்

இப்படம் ரூ. 4 முதல் 5 கோடி வசூல் செய்தது.

## வடிவேலுவின் வசனங்கள்

இப்படத்தில் வடிவேலு பேசிய நகைச்சுவை வசனமான *த்ரிஷா இல்லன்னா திவ்யா* என்பது 2005 ஆம் ஆண்டு ஆதிக் ரவிச்சந்திரன் இயக்கத்தில் ஜி. வி. பிரகாஷ்குமார் நடிப்பில் வெளியான திரிஷா இல்லனா நயன்தாரா என்ற படத்தின் தலைப்பிற்குக் காரணமாக அமைந்தது.

வடிவேலுவின் மற்றொரு வசனமான நானும் ரவுடிதான் என்பதும் விக்னேஷ் சிவன் இயக்கத்தில் விஜய் சேதுபதி நடிப்பில் வெளியான திரைப்படத்தின் பெயராக அமைந்தது.

*ஏய்! என்னைய வச்சி காமெடி கீமடி பண்ணலயே!* என்ற வடிவேலுவின் நகைச்சுவை வசனமும் புகழ்பெற்றது.

## மேற்கோள்கள்

## வெளி இணைப்புகள்

* தலைநகரம்
*
# சபரி (திரைப்படம்)

| *சபரி* |
| --- |
|  |
| இயக்கம் | சுரேஷ் |
| தயாரிப்பு | சலீம் சந்திரசேகர் |
| கதை | சுரேஷ் |
| திரைக்கதை | பட்டுக்கோட்டை பிரபாகரன் |
| இசை | மணிசர்மா |
| நடிப்பு | விஜயகாந்த் ஜோதிமயி மாளவிகா மகாதேவன் ராஜஸ்ரீ |
| ஒளிப்பதிவு | முரளி |
| சண்டைப் பயிற்சி | றொக்கி ராஜேஸ் |
| வெளியீடு | 2007 |
| ஓட்டம் | நிமிடங்கள் |
| மொழி | தமிழ் |

சபரி மார்ச் 20, 2007 ம் ஆண்டு வெளிவந்த தமிழ்த் திரைப்படங்களில் ஒன்றாகும். இத் திரைப்படத்தினை சுரேஷ் இயக்கியுள்ளார். முக்கிய கதாபாத்திரங்களாக விஜயகாந்த், ஜோதிமயி, மாளவிகா, மகாதேவன், ராஜஸ்ரீ ஆகியோர் நடித்துள்ளனர்.

## கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

காவல்துறையின் தேடுதல் வேட்டை ஒன்றின் போது துப்பாக்கிச் சூட்டுக்கு இலக்காகித் தப்பி வரும் குற்றவாளி ஒருவனுக்கு அவசர சிகிச்சை செய்கிறார் மருத்துவர் சபரி (*விஜயகாந்த்*). அதன் பின்னர், குற்றவாளியை காவல்துறையினரிடம் ஒப்படைக்கிறார். இதனால் கோபமுற்ற குற்றவாளியின் கும்பல், சபரியை பழி தீர்க்க ஆயத்தமாகிறது. அதன்பின், இரு தரப்புக்கும் இடையே நடக்கும் போரே திரைக்கதையாகும்.

## நடிகர்கள்

| நடிகர்கள் | பாத்திரம் |
| --- | --- |
| விஜயகாந்த் | மருத்துவர் சபரிநாதன் |
| ஜோதிமயி |  |
| மாளவிகா |  |
| மகாதேவன் |  |
| ராஜஸ்ரீ |  |

## பாடல்

இப் படத்திற்கு மணிசர்மா இசை அமைத்துள்ளார்.

| பாடல் | பாடியவர்கள் |
| --- | --- |
| ஓசாமா ஓசாமா | ஏ.வீ. ரமணன், ரஞ்சித், நவீன் |
| ஆவன்னா அக்கன்னா | திப்பூ, சுஜாதா |
| ஒருமுறை சொன்னால் | நவீன், பார்கவி |
| ஆலய மணி | கலயாணி மேனன் |
| ஓம் என்னும் | ரஞ்சித், நவீன், ராகுல் நம்பியார் |

## விமர்சனம்

ஆனந்த விகடன் வார இதழில் எழுதிய விமர்சனத்தில் "சமூக ஆபரேஷனுக்கு கத்தி எடுக்கிற டாக்டர்தான் ‘சபரி’... ஈழத் தமிழர்கள் பற்றிச் சீறலுடன் விஜயகாந்த் கேள்வி கேட்கும் இடத்தில் சிக்ஸர் அடித்திருக்கிறார். விஜயகாந்த்துக்குக் கத்தி கொடுத்தவர்கள், ஃபிலிமுக்கு கொஞ்சம் கத்திரியும் கொடுத்திருந்தால் ஆபரேஷன் சுமுகமாக இருந்திருக்கும்." என்று எழுதி 39/100 மதிப்பெண்களை வழங்கினர்.

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *சபரி*
# சத்தம் போடாதே

| *சத்தம் போடாதே* |
| --- |
| திரைப்பட பதாகை |
| இயக்கம் | வசந்த் |
| தயாரிப்பு | சி. சங்கர் ஆர். எஸ். செந்தில் குமார் |
| கதை | வசந்த் |
| இசை | யுவன் சங்கர் ராஜா |
| நடிப்பு | பிரித்விராஜ் பத்மபிரியா நிதின் சத்யா ராகவ் நாசர் சுகாசினி |
| ஒளிப்பதிவு | தினேஷ் குமார் |
| படத்தொகுப்பு | சதிuஷ் |
| வெளியீடு | செப்டம்பர் 14, 2007 (2007-09-14) |
| ஓட்டம் | 157 நிமிடங்கள் |
| நாடு |  இந்தியா |
| மொழி | தமிழ் |

**சத்தம் போடாதே** என்பது 2007ஆவது ஆண்டில் தமிழில் வெளியான திகில் திரைப்படமாகும். சங்கர், செந்தில்நாதன் ஆகியோர் தயாரித்த இத்திரைப்படத்தை வசந்த் எழுதி இயக்கியிருந்தார். பிரித்விராஜ், பத்மபிரியா, நிதின் சத்யா ஆகியோர் முக்கிய கதாபாத்திரங்களிலும், நாசர், பிரேம்ஜி அமரன், சுகாசினி ஆகியோர் இதர துணைக் கதாபாத்திரங்களிலும் நடித்திருந்தனர். இத்திரைப்படம் ஒரு உண்மையான சம்பவத்தை அடிப்படையாகக் கொண்டதாகும். இப்படமானது, நேர்மையான விமர்சனங்களை பெற்றதுடன் நல்ல வரவேற்பையும் பெற்றது. யுவன் சங்கர் ராஜா இசையமைப்பில் உருவான இத்திரைப்படம் 14 செப்டம்பர் 2007 அன்று வெளியானது. இத்திரைப்படம் தமிழில் வெளியான நாளன்றே மலையாளத்தில் *கேகாத சப்தம்* என்ற பெயரில் வெளியானது.

## கதைச் சுருக்கம்

ரத்னவேல் காளிதாஸ் அதிகமான மது அருந்துவதால் ஆண்மைக்குறைவு பிரச்சினையை எதிர்கொள்கிறார். இந்த உண்மையை மறைத்துக்கொண்டு அவர் பாணுவை மணமுடித்துக்கொள்கிறார். திருமணத்திற்குப் பிறகு உண்மை நிலவரம் வெளிப்படும்போது, அவர்களின் தாம்பத்ய உறவில் பிரச்சினைகள் ஏற்பட்டு இறுதியில் விவாகரத்தில் முடிவடைகிறது.

பாணுவின் கடந்தகால வாழ்க்கை பற்றி அறிந்தும், ரவிச்சந்திரன் அவரை காதலித்து மணந்துகொள்கிறார். ரவிச்சந்திரனுடன் பாணுவின் வாழ்க்கை மகிழ்ச்சியாக அமைகிறது. ஆனால் திடீரென்று ரத்னவேல் காளிதாஸ் மீண்டும் பாணுவின் வாழ்க்கையில் தோன்றுகிறார். இதனால் பாணுவின் வாழ்க்கையில் என்ன மாற்றங்கள் ஏற்படுகின்றன என்பதே படத்தின் மிரட்டல் நிறைந்த முடிவுப் பகுதியாகும்.

## நடிகர்கள்

* பிரித்விராஜ் - ரவிச்சந்திரன்
* பத்மபிரியா - பாணு
* நிதின் சத்யா - ரத்னவேல் காளிதாஸ்
* சுகாசினி - மகப்பேறு நிபுணர்
* நாசர் - வின்சென்ட் செல்வகுமார்
* சிறீமன் - காவலர்
* பிரேம்ஜி அமரன் - ரவிச்சந்திரனின் நண்பர்
* ராகவ் - பானுமதியின் சகோதரர்
* ஜெகன் - ஜெகன் (ரத்னவேலுவின் நண்பர்)
* கிரேன் மனோகர் - ராமச்சந்திரன்
* சௌந்தர்யா - ராமச்சந்திரனின் தாயார்
* சின்னத்திரை நாகேஷ் - பானுமதியின் தந்தை

## விமர்சனம்

ஆனந்த விகடன் வார இதழில் எழுதிய விமர்சனத்தில் "மதுப் பழக்கத்தின் விபரீத விளைவுகளை வைத்து, சஸ்பென்ஸ் த்ரில்லர் கதை பின்னியிருக்கிறார் இயக்குநர் வஸந்த். சைக்கோபாத் கதையை வக்கிரம் கலக்காமல் நயமாகக் கையாண்ட விதத்துக்கு ஹேட்ஸ் ஆஃப்!" என்று எழுதி 41/100 மதிப்பெண்களை வழங்கினர்.

## மேற்கோள்கள்
# எம் மகன்

| *எம் மகன்* |
| --- |
|  |
| இயக்கம் | எம்.திருமுருகன் |
| இசை | வித்யாசாகர் |
| நடிப்பு | பரத் கோபிகா நாசர் வடிவேல் கஜாலா சரண்யா பொன்வண்ணன் |
| விநியோகம் | சத்யா மூவீஸ் |
| வெளியீடு | 2006 |
| ஓட்டம் | நிமிடங்கள் |
| நாடு |  இந்தியா |
| மொழி | தமிழ் |
| விருதுகள் | தமிழ்நாடு அரசின் சிறந்த திரைப்படத்திற்கான விருது |

**எம் மகன்** (*Em Magan*) 2006-ஆம் ஆண்டு வெளிவந்த தமிழ்த் திரைப்படமாகும்.

## வகை

நகைச்சுவைப்படம் / காதல்படம்

## கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

பலசரக்குக் கடை ஒன்றினை வைத்து நடத்தும் எம்டன் (நாசர்) மிகவும் கோப சுபாவமுடையவர்.சிறிதாக ஏதாவது பிரச்சனையென்றால் அப்பிரச்சனையைப் பெரிதுபடுத்துபவராகவும் திகழ்கின்றார் எம்டன்.தனது மகனான கிருஷ்ணனை கல்லூரியில் மாண்வர்கள் மத்தியில் அவமானப்படுத்தும் வகையில் பேசும் எம்டன் அவரைத் தனது கடையில் கூலியாள் போன்று நடத்துவதும் குறிப்பிடத்தக்கது.திருட்டுப்போன பணத்திற்காக காரணமின்றி கிருஷ்ணாவைத் தாக்கவும் செய்கின்றார் எம்டன்.பின்னர் உண்மை என்பதனைத் தெரிந்து அவருக்கு உணவு ஊட்டவும் செய்கின்றார்.ஒரு முறை இவர் மதுரைக்குச் செல்லும் சமயம் பார்த்து தனது இளம்வயது சிநேகிதியான ஜனனியின் (கோபிகா) ஊருக்கு தனது தாயாருடன் செல்கின்றார்.அங்கு ஜனனியைக் காணது மனம் நொந்து போகும் கிருஷ்ணா பின்னர் ஜனனி வீட்டிலிருந்த தாத்தா இறந்து போகவே அவர்கள் வீட்டிற்கு எம்டன் குடும்பத்தினர் செல்ல நேரிட்டது,அச்சமயம் ஜனனியைச் சந்தித்துக் கொள்ளும் கிருஷ்ணா தனது காதலை வெளிப்படுத்துகின்றார்.இவர்கள் கொஞ்சிக் கொண்டிருப்பதைப் பார்த்துவிட்ட எம்டனும் ஜனனியின் குடும்பத்தாரும் கிருஷ்ணாவையும்,ஜனனியையும் அடித்தனர்.இதற்குப் பிறகு பகை ஏற்படும் இரு குடும்பத்தாரும் இருவரையும் சேர விடாது தடுத்த போதும் ஜனனியும் கிருஷ்ணாவும் சேர்ந்தே வாழ்கின்றனர்.பின்னர் கிருஷ்ணாவின் தாய்மாமனான அய்யாக்கண்ணுவின் (வடிவேல்) உதவியினால் இருவரும் திருமணம் செய்து கொண்டு வாழ்கின்றனர்.கிருஷ்ணனும் பெரிய தொழில் நிறுவனமொன்றில் வேலை பார்த்து கை நிறையப் பணத்தினையும் சம்பாதித்துக் கொள்கின்றான்.ஆனாலும் தனது தந்தையை மறக்காது அவரிடம் சென்று தன் வீட்டில் வந்து தங்குமாறு கேட்கின்றான்.எம்டன் குடும்பம் கிருஷ்ணன் கூட தங்கியிருக்கின்றனரா என்பது திரைக்கதையின் முடிவு.

## வெளியீடு

திரைப்படத்தின் பெயர் ஆரம் பத்தில் எம்டன் மகன் என்றே வைக்கப்பட்டது, ஆனாலும் தமிழ்நாடு அரசின் வரி விலக்கிற்காக *எம் மகன்* எனச் சுருக்கமாக வைக்கப்பட்டது. எம் மகன் 2006 செப்டம்பர் 7 இல் வெளியிடப்பட்டது.

## விமர்சனம்

ஆனந்த விகடன் வார இதழில் எழுதிய விமர்சனத்தில் "மாசக்கணக்கில் ஓட்டல் சாப்பாடு சாப்பிட்டு, ஏதோ ஒரு நாள் வீட்டுச் சாப்பாடு கிடைத்தால் ஒரு சுகம், சுவை வருமே... அப்படியரு குடும்பப் படம் தந்திருக்கிறார் டைரக்டர் திருமுருகன்." என்று எழுதி 42/100 மதிப்பெண்களை வழங்கினர்.

## மேற்கோள்கள்

## வெளி இணைப்புகள்

* அதிகாரப்பூர்வத் தளம் பரணிடப்பட்டது 2008-04-13 at the வந்தவழி இயந்திரம்
# அ ஆ இ ஈ (திரைப்படம்)

| *அ ஆ இ ஈ* |
| --- |
|  |
| இயக்கம் | சபாபதி |
| தயாரிப்பு | ஏவிஎம் கே. சண்முகம் |
| கதை | கிருஷ்ணா வம்சி வி. சீனிவாசன் |
| இசை | விஜய் ஆண்டனி |
| நடிப்பு | பிரபு நவ்தீப் அரவிந்த் ஆகாஷ் மோனிகா சரண்யா மோகன் லிவிங்ஸ்டன் |
| ஒளிப்பதிவு | அருள்தாஸ் |
| படத்தொகுப்பு | கே. சங்கர் கே. தங்கவேல் குமரன் |
| விநியோகம் | ஏவிஎம் படத்தயாரிப்பு நிறுவனம் |
| வெளியீடு | 9 சனவரி 2009 (2009-01-09) |
| நாடு |  இந்தியா |
| மொழி | தமிழ் |

**அ ஆ இ ஈ** (*A AA E EE*) என்பது 2009 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். நவ்தீப், அரவிந்த் ஆகாஷ், மோனிகா, சரண்யா மோகன் ஆகியோர் முன்னணி கதாபாத்திரங்களிலும், பிரபு, கொச்சின் ஹனீபா, லிவிங்ஸ்டன், மனோரமா, கஞ்சா கறுப்பு ஆகியோர் துணைக் கதாபாத்திரங்களிலும் நடித்த இத்திரைப்படத்தை இயக்குநர் சபாபதி இயக்கியிருந்தார். இந்தியாவின் பழம்பெரும் படத்தயாரிப்பு நிறுவனங்களில் ஒன்றான ஏவிஎம் படத்தயாரிப்பு நிறுவனம் தயாரித்த இத்திரைப்படம் 2009 சனவரி 9 ஆம் தேதி அன்று வெளியானது. இத்திரைப்படம் 2007 ஆவது ஆண்டில் தெலுங்கில் வெளியான *சந்தமாமா* திரைப்படத்தின் மறுஆக்கமாகும்.

## பாடல்கள்

| எண் | பாடல் | பாடியவர்(கள்) |
| --- | --- | --- |
| 1 | *அ ஆ இ ஈ* | ராகுல் நம்பியார், தினேஷ் |
| 2 | *டிங்கி தப்பு* | மேகா, ஷீபா, வினயா, மாயா, விஜய் ஆண்டனி |
| 3 | *கன்னி வெடி* | சங்கீதா ராஜேஸ்வரன், விஜய் ஆண்டனி |
| 4 | *மேனா மினுக்கி* | விஜய் ஆண்டனி, சுசித்ரா ராமன், சங்கீதா ராஜேஸ்வரன் |
| 5 | *நட்ட நடு* | சங்கீதா ராஜேஸ்வரன், கார்த்திக், கிறிஸ்டோபர் |
| 6 | *தப்போ தப்போ* | பக்சி, சுலபா |

## மேற்கோள்கள்

## வெளி இணைப்புகள்

* அ ஆ இ ஈ (திரைப்படம்) ஐ.எம்.டி.பி இணையத்தளத்தில்
# ஆல் இன் ஆல் அழகு ராஜா

| *ஆல் இன் ஆல் அழகு ராஜா* |
| --- |
|  |
| இயக்கம் | எம். ராஜேஷ் |
| தயாரிப்பு | கே. இ. ஞானவேல் ராஜா |
| கதை | எம். ராஜேஷ் |
| இசை | எஸ். தமன் |
| நடிப்பு | * கார்த்தி
* காஜல் அகர்வால்
* சந்தானம்
* பாசுகர்
* வி. எஸ். ராகவன்
 |
| ஒளிப்பதிவு | பாலசுப்ரமணியம் சக்தி சரவணன் |
| படத்தொகுப்பு | விவேக் ஹர்சன் |
| கலையகம் | ஸ்டுடியோ கிரீன் |
| வெளியீடு | நவம்பர் 2, 2013 (2013-11-02) |
| நாடு | இந்தியா |
| மொழி | தமிழ் |
| மொத்த வருவாய் | 9.1 கோடி |

ஆல் இன் ஆல் அழகு ராஜா (*ஆங்கிலம்:* All in All Azhagu Raja), நவம்பர் 2, 2013ல் வெளிவந்த இந்தியத் தமிழ்த் திரைப்படம். இது தீபாவளி அன்று வெளியான திரைப்படம் ஆகும். இதில் கார்த்தி, சந்தானம், காஜல் அகர்வால், பிரபு, சரண்யா, நாசர், பாசுகர் போன்றோர் நடித்துள்ளனர்.

## கதை சுருக்கம்

கார்த்திக் (இராஜா) தென்காசியில் கேபிள் தொலைக்காட்சி நடத்தி வருகிறார். அவருடைய உதவியாளர் சந்தானம். தன்னுடைய தொலைக்காட்சி புகழ்பெற்று தான் ஒரு கோடி சம்பாதிக்கும் வரை தனக்கு திருமணம் வேண்டாம் என்று இருக்கிறார். ஒரு திருமணத்தில் காஜல் அகர்வாலைச் (தேவிப் பிரியா) சந்தித்ததும் அவரைக் காதலிக்க தொடங்குகிறார். பிரபு அத்திருமணத்திற்கு ஒத்துக்கொள்ள மறுத்து ஏன் என்பதை கார்த்திக்குக்கு விளக்குகிறார். முடிவில் கார்த்தியும் காஜல் அகர்வாலும் இணைந்தார்களா என்பதை இயக்குநர் நகைச்சுவையாக சொல்லியுள்ளார்.

## மேற்கோள்கள்
# இவன் தந்திரன்

| *இவன் தந்திரன்* |
| --- |
|  |
| இயக்கம் | ஆர். கண்ணன் |
| தயாரிப்பு | ஆர். கண்ணன்  |
| இசை | எஸ் தமன் |
| நடிப்பு | கொளதம் கார்த்திக்ஸ்ரதா ஸ்ரீநாத்ஆர். ஜே. பாலாஜி |
| ஒளிப்பதிவு | பிரசன்ன குமார் |
| படத்தொகுப்பு | செல்வா ஆர். கே |
| கலையகம் | மசாலா பிக்ஸ் |
| வெளியீடு | 30 சூன் 2017 |
| நாடு | இந்தியா |
| மொழி | தமிழ் |

இவன் தந்திரன் 2017-இல் வெளிவந்த திரைப்படமாகும். இத்திரைப்படத்தை ஆர். கண்ணன் எழுதி இயக்கியிருந்தார். கௌதம் கார்த்திக் மற்றும் சாரதா ஸ்ரீநாத் முன்னணி பாத்திரங்களில் நடித்திருந்தனர். எஸ். தமன் இசை அமைத்தார். ஆகத்து 2016இல் படப்பிடிப்பு தொடங்கியது.

## நடிகர்கள்

* சக்தியாக கௌதம் கார்த்திக்
* சிரத்தா ஸ்ரீநாத்
* ஆர். ஜே. பாலாஜி
* சூப்பர் சுப்பராயன்
* ஸ்டண்ட் சில்வா
* பரத் ரெட்டி
* மயில்சாமி
* மதன் பாப்
* ஸ்ரீ விக்னேஷ்
* கோபியாக அரி கிருஷ்ணன்

## மேற்கோள்கள்
# கஜினிகாந்த்

| *கஜினிகாந்த்* |
| --- |
| இயக்கம் | சந்தோஷ் பி. ஜெயக்குமார் |
| தயாரிப்பு | கே. ஈ. ஞானவேல்ராஜா |
| கதை | சந்தோஷ் பி. ஜெயக்குமார் |
| இசை | பாலமுரளி பாலு |
| நடிப்பு | ஆர்யா சாயிஷா சைகல் |
| ஒளிப்பதிவு | பாலு |
| படத்தொகுப்பு | பிரசன்னா ஜி. கே. |
| கலையகம் | ஸ்டுடியோ கிரீன் |
| வெளியீடு | 2018 ஆகத்து 3 |
| நாடு | இந்தியா |
| மொழி | தமிழ் |

**கஜினிகாந்த்** (Ghajinikanth), சந்தோஷ் பி. ஜெயக்குமாரின் இயக்கத்தில், கே. ஈ. ஞானவேல்ராஜாவின் தயாரிப்பில் வெளியானத் தமிழ்த்திரைப்படம் ஆகும். இப்படம் *பலே பலை மகடிவாய்* என்னும் தெலுங்கு திரைப்படத்தின் கதையைத் தழுவிய தமிழ்த்திரைப்படமாகும். இத்திரைப்படத்தில் ஆர்யா, சாயிஷா சைகல் ஆகியோர் முதன்மைப்பாத்திரங்களில் நடித்துள்ளனர். இத்திரைப்படம் பல்லுவின் ஒளிப்பதிவிலும், பாலமுரளி பாலுவின் இசையிலும், பிரசன்னா ஜிகேவின் படத்தொகுப்பிலும் 2018 ஆகத்து 3 அன்று வெளியான திரைப்படம்.

## நடிப்பு

* ஆர்யா -இரஜினிகாந்த்தாக
* சாயிஷா சைகல்
* கருணாகரன்
* முகுல் பேவ் - ராநா
* ப்ரிதிமாந் ச்யாடார்ஜி - ராஜா
* சதீஸ்
* காளி வெங்கட்
* இராசேந்திரன்
* சம்பத் ராஜ்
* ஆடுகளம் நரேன் - இராமநாதனாக
* உமா பத்மநாபன் - இலக்சுமியாக

## படப்பணிகள்

இத்திரைப்படத்தின் இயக்குநர் சந்தோஷ் பி. ஜெயக்குமார் நவம்பர் 2017இல் இப்படம் கே. ஈ. ஞானவேல்ராஜாவின் தயாரிப்பில் ஆர்யா, சாயிஷா சைகல் ஆகியோர் முன்னணிப்பாத்திரத்தில் நடிக்கவுள்ளாக அறிவித்தார். சென்னையில் படப்பிடிப்பு நடத்தியப்பின்னர் இப்படத்தில் பாடல்காட்சிகள் தாய்லாந்தில் படமாக்கப்பட்டன. இப்படத்தின் படப்பணிகளுக்கிடையே இருட்டு அறையில் முரட்டுக்குத்து (2018) என்னும் படத்தினையும் இயக்கி வருகின்றார். இப்படத்தின் அறிமுக காட்சிப்படம் 12 திசம்பர் 2017இல் வெளியிடப்பட்டது. கஜினிகாந்த் படத்தின் சுவரொட்டியில், நடிகர் ஆர்யா வேட்டியின்றி சட்டை, துண்டுடன், ஒரு கையில் பாரதியார் நூல், மறுகையில் தூக்குச்சட்டி என்னும் காட்சி தர்மத்தின் தலைவன் படத்தில் வந்த ரஜினியின் கதைப்பாத்திரத்தை நினைவுபடுத்துகின்றார்.

## சான்றுகள்